ગત ચૂંટણી કરતાં આ ચંૂટણીમાં પાટીદાર અનામત આંદોલનને લઈ ઘણી અસર પડી છે. જેથી સંવેદનશીલ અને અતિસંવેદનશીલ મથકોમાં વધારો થતાં બમણો પોલીસ ફોર્સ મંગાવવાની ફરજ પડી હોવાનું જાણવા મળ્યું છે. ઉચ્ચ અધિકારીઓના જણાવ્યા મુજબ હાલમાં મહાનગરપાલિકાની ચૂંટણી માટે પોલીસ બંદોબસ્ત ફાળવવા અંગે રાજ્ય પોલીસવડા પાસે પોલીસ ફોર્સની માગણી કરાઈ છે. બીએસએફ, આઈટીબીટી, સીઆરપીએફ તેમજ આરએએફની ૧૪ જેટલી કંપનીઓ હાલમાં આવી ગઈ છે અને તેને તમામ સંવેદનશીલ અને અતિસંવેદનશીલ વિસ્તારોમાં ફાળવી દેવાઈ છે. ફોર્સ દ્વારા સ્થાનિક પોલીસને સાથે રાખી ફૂટ પેટ્રોલિંગ કરવામાં આવ્યું છે. ગઈ કાલે શહેરના દરિયાપુર, વાડજ, નારણપુરા, ઘાટલોડિયા, નિકોલ તેમજ રામોલ વિસ્તારમાં ફોર્સ અને પોલીસ દ્વારા પેટ્રોલિંગ કરવામાં આવ્યું હતું.